เรื่องร้องเรียน: เรื่องขยะ
การดำเนินการของเจ้าหน้าที่: สำนักงานเขตบางบอน โดยฝ่ายรักษาความสะอาดฯ ได้เข้าดำเนินการแก้ไขข้อร้องเรียนดังกล่าวเรียบร้อยแล้ว รายละเอียด ดังนี้  - เจ้าหน้าที่ลงพื้นที่ตรวจสอบกรณีดังกล่าว พบว่าขยะที่ผู้ร้องแจ้งมามิใช่ขยะทั่วไปที่รอการจัดเก็บ ซึ่งเป็นขยะที่ผู้พักอาศัยหลังอื่นโยนทิ้งมาบริเวณซอกตึกลงท่อระบายน้ำ เป็นเหตุสุดวิสัยที่พนักงานเก็บขยะจะพบเห็นและสามารถจัดเก็บให้ได้   - ได้มีการโทรศัพท์ทำความเข้าใจกับผู้ร้อง และผู้ร้องแจ้งว่า มิได้ติดใจในการจัดเก็บขยะของพนักงานประจำพื้นที่แต่อย่างใด เนื่องจากพนักงานประจำพื้นที่เข้าจัดเก็บขยะตามรอบเวลาปกติอยู่แล้ว เพียงแต่ผู้ร้องต้องการให้เจ้าหน้าที่ช่วยตักเตือนผู้พักอาศัยหลังอื่น มิให้โยนขยะทิ้งด้านหลังตึกอีก  - เจ้าหน้าที่ฝ่ายรักษาความสะอาดฯ จึงได้ร่วมกับเจ้าหน้าที่ฝ่ายเทศกิจ ประชาสัมพันธ์บริเวณซอยเอกชัย 43 แยก 2 และ แยก 3 ขอความร่วมมือผู้พักอาศัยบริเวณดังกล่าวทุกบ้าน มิให้นำขยะมาโยนทิ้ง หลังบ้านหรือทิ้งในท่อน้ำอีกเด็ดขาด เพื่อจะได้มิก่อปัญหากลิ่นเน่าเหม็น หรือมีสัตว์อันตรายมารบกวน  - พนักงานประจำพื้นที่ได้ช่วยจัดเก็บขยะในซอกตึกเท่าที่สามารถทำได้ เพื่อเป็นการบรรเทาปัญหาของผู้พักอาศัยบริเวณดังกล่าว
ความเห็นของผู้แจ้ง: ขอบพระคุณที่ใส่ใจ  และดำเนินการให้ค่ะ  ขอบคุณเจ้าหน้าที่ทุกๆท่าน ที่เกี่ยวข้อง  ขอบคุณค่ะ
พื้นที่: แขวงคลองบางบอน เขตบางบอน กรุงเทพมหานคร